Мемлекет басшысы Жансейіт Түймебаевты қабылдады
"Мемлекет басшысы Жансейіт Түймебаевты қабылдады" | "https://abai.kz/post/92876"
TITLE: Мемлекет басшысы Жансейіт Түймебаевты қабылдады
URL: https://abai.kz/post/92876
META: "Мемлекет басшысы Жансейіт Түймебаевты қабылдады" | "https://abai.kz/post/92876"
DATE: 19.06.2019
AUTHOR(s): Abai.kz
TOTAL WORDS: 104
TEXT: Мемлекет басшысы Қазақстан халқы Ассамблеясы Төрағасының орынбасары Жансейіт Түймебаевты қабылдады. Қасым-Жомарт Тоқаевқа Қазақстан халқы Ассамблеясының қазіргі жұмыстары, ұйымның XXVII сессиясында берілген тапсырмалардың жүзеге асырылу барысы, сондай-ақ еліміздегі этносаралық қатынас саласындағы жағдайлар жөнінде баяндалды. Қазақстан Президенті Ассамблеяның жүргізіп жатқан жұмыстары үшін Ж.Түймебаевқа ризашылық білдірді. – Қазақстан халқы Ассамблеясының белсенді жұмысы, соның ішінде президент сайлауы барысындағы еңбегі үшін, ризашылық білдіремін. Қазақстан халқы Ассамблеясы қоғамымыздың бірлігін сақтау үшін маңызды жұмыс атқарып келеді, – деді Мемлекет басшысы. Сонымен қатар, Ж.Түймебаев Мемлекет басшысына Қазақстан халқы Ассамблеясы мен Қазақстан Республикасы Конституциясының 25 жылдығына арналған іс-шаралар жоспарының әзірлену барысы туралы мәлімдеді. Кездесу қорытындысы бойынша Қазақстан Президенті бірқатар нақты тапсырма берді. Abai.kz
